मुंबई की जेल में बंद अबू सलेम एक अरबपति माफिया डॉन है. सीबीआई और पुलिस रिकार्ड के मुताबिक उसकी कुल संपत्ति 4000 करोड़ रुपये की है. जिसमें से 1,000 करोड़ रुपये नकदी और संपत्ति उसकी दोनों पत्नियों समीरा जुमानी और मोनिका बेदी के बीच विभाजित है. बॉलीवुड और हवाला रैकेट में सलेम का निवेश कम से कम 3,000 करोड़ रुपये होने का अनुमान है. सीबीआई के मुताबिक उसका सालाना लेनदेन करीब 200 करोड़ रुपये का था. उसे एक गैर आप्रवासी अमेरिकी के तौर पर वीजा मिला हुआ था. बताया जाता है कि उसके पास 12 पासपोर्ट थे.